Jane Fondová

Jane Fondová (; * 21. december 1937, New York, New York, USA) je americká herečka, spisovateľka, politická aktivistka, bývalá modelka a cvičiteľka. Je držiteľkou dvoch ocenení Academy Awards. Je dcérou herca Henryho Fondu a Frances Ford Brokaw. Jej mladším bratom bol herec Peter Fonda.

Detstvo a mladosť 
Jane Fondová sa narodila v New Yorku, kanadskej prominentke Frances Ford Brokaw (1908-1950) a americkému hercovi Henrymu Fondovi (1905-1982). Mala mladšieho brata Petra Fondu (1940-2019). Matka Fondovej spáchala samovraždu v roku 1950, počas jej pobytu v psychiatrickej liečebni. Neskôr sa jej otec oženil so Susan Blanchard, ale manželstvo im dlho nevydržalo. 

Fondová navštevovala Greenwich Academy v meste Greenwich v štáte Connecticut, Emma Willard School v New Yorku a Vassar College v Poughkeepsie v New Yorku. Šesť mesiacov študovala v Paríži umenie. Pred jej hereckou kariérou bola modelkou. Dva krát sa objavila na hlavnej obálke časopisu Vogue. 

Jej neterou je herečka Bridget Fondová, ktorá je dcérou jej brata Petra Fondu.

Kariéra 
Jej herecké začiatky začinali v divadle Broadway. V roku 1960 sa objavila po boku Anthony Perkinsa vo filme Tall Story. Prielom v jej hereckej kariére jej zaistil film Catt Ballou. O rok neskôr sa objavila v dráme Štvanica po boku Angie Dickinson, Marlona Branda a Roberta Redforda. 

V roku 1968 bola obsadená do psychologickej drámy Kone sa tiež strieľajú za ktorú získala cenu New Yorských filmových kritikov a svoju prvú nomináciu na Academy Awards. Odmietla hlavnú ženskú postavu v horore Rosemary má dieťa a v dráme Bonnie a Clyde. 

V roku 1971 bola obsadená do hlavnej ženskej postavy vo filme Klute. Fondová vo filme stvárnila prostitútku a za svoj herecký výkon získala široké uznanie. Získala cenu Academy Awards, Zlatý glóbus, či ceny filmových kritikov. 

V roku 1977 stvárnila po boku herečky Vanessy Redgrave jednu z hlavných úloh vo filme Julia. Film získal pozitívne recenzie a za svoj herecký výkon získala Fondová svoju tretiu nomináciu na Academy Awards a získala svoju prvú cenu BAFTA.Krátko po tom, oznámila že svoje herecké role si bude starostlivo vyberať, aby sa týkali dôležitých problémov, ktoré víria spoločnosťou. O rok neskôr bola obsadená do filmu Návrat domov, za ktorý získala v roku 1978 svoju druhú cenu Academy Awards. 

V roku 1981 si zahrala po boku svojho otca Henryho Fondu a Katherine Hepburn vo filme Na Zlatom jazere. Fondová bola nadšená z filmovej spolupráce s Hepburnovou, nakoľko ju odmalička obdivovala. Jej otec Henry Fonda získal za svoj herecký výkon vo filme cenu Academy Awards, ktorú si nemohol prevziať kvôli zlému zdravotnému stavu a cenu prevzadala Fondová. O pár mesiacov Henry Fonda zomrel. O rok neskôr vydala svoje prvé cvičebné video s názvom Jane Fonda's Original Workout, kde cvičí aerobik. V roku 1985 stvárnila psychiatričku v kontroverznej dráme Anežka Božia.  

V roku 1990 sa objavila v menej úspešnom filme Stanley a Iris, kde si zahrala s Robertom de Nirom. O rok nato prehlásila ukončenie jej hereckej kariéry. Pred filmové kamery sa po dlhej dobe objavila v roku 2005, po boku Jennifer Lopez v komédii Diabolská svokra. O dva roky hrala po boku Felicity Huffman a Lindsay Lohan vo filme Vlastné pravidlá. Od roku 2009 účinkovala znovu v divadle Broadway. 

V roku 2012 účinkovala v televíznom seriáli The Newsroom, kde za svoj herecký výkon získala dve nominácie na Emmy. Po boku herečky Lily Tomlin si zahrala hlavnú postavu v televíznom seriáli Grace a Frankie z roku 2015.

Súkromný život

Politický aktivizmus 
V 60. rokoch sa Fondová angažovala v politickom aktivizme na podporu hnutia za občianske práva a v roku 1972 cestovala do Vietnamu, kde sa rozprávala s obyvateľmi a navštívila niekoľko miest, ktoré boli zničené americkým bombardovaním. Prejavila svoj nesúhlas proti vojne vo Vietname, za čo ju americké publikum kritizovalo. 

Protestovala tiež proti vojne v Iraku a proti násiliu na ženách. Je zarytou feministkou. V roku 2006 odcestovala do Švédska, aby podporila novú politickú stranu Feministiskt Initiativ, v ich predvolebnej kampani.

Filantropia 
Charitatívne práce Fondovej sa zameriavali na mládež a dospievajúcich, vzdelávanie, reprodukčné zdravie, životné prostredie, ľudské služby a umenie. Na trh uviedla úspešnú sériu cvičebných videí a kníh, s cieľom financovať kampaň za ekonomickú demokraciu a Kalifornskú lobistickú organizáciu, ktorú založila so svojim druhým manželom v roku 1978.

Vzťahy 
Mala niekoľko románikov s niekoľkými známymi mužmi, ako napríklad Donald Sutherland, Giovanni Volpi, Warren Beatty, Fred Gardner, Alain Delon, Jay Sebring, Kris Kristofferson a mnoho iných. V rozhovore, z roku 2018, uviedla, že vyhľadávala spoločnosť vplyvnejších mužov, aby sa cítila docenená, pretože neustále pociťovala pocity nedostatočnosti. Uviedla tiež, že vyrastala bez ženského vzoru, nakoľko jej matka zomrela veľmi skoro, čo upevňovalo jej pocity nedostatočnosti. 

Bola trikrát vydatá, jej prvým manželom bol režisér Roger Vadim v rokoch 1965 až 1973, mali spolu dcéru Vanessu (* 1968). Druhým manželom v rokoch 1973 – 1990 bol politik Tom Hayden, s ktorým má syna Troya (* 1973). V roku 1991 sa vydala za televízneho magnáta Teda Turnera, rozviedli sa v roku 2001.  

V roku 2009 mala vzťah s hudobníkom Richardom Perrym, ktorý skončil v roku 2017.

Náboženstvo 
Vyrastala ako ateistka ale začiatkom roku 2000 sa pripojila k kresťanskej viere.

Zdravie 
Počas jej dospievania trpela pocitmi nedostatočnosti, nakoľko jej bolo zo všetkých strán štepované, že vzhľad je to najdôležitejšie. K tomuto pocitu prispel aj jej otec, ktorý ju neustále upozorňoval, že ak nebude vyzerať perfektne, nebude milovaná. Fondová svojho otca opísala ako skvelého človeka, ale niekoľko krát cítila silný hnev voči neustálym narážkam na jej vzhľad. Fondová trpela 35 rokov bulímiou a bola silnou fajčiarkou. Priznala že jej trvalo veľmi dlho, kým pochopila, že zmyslom života nie je vyzerať perfektne ale byť spokojný sám zo sebou. 

Fondovej diagnostikovali osteoporózu a rakovinu prsníka, kvôli ktorej prišla o oba prsníky. V roku 2019 priznala, že jej zo spodnej pery odstránili rakovinový výrastok a že jej odstránili z kože pred melanóm.

Filmografia 
 Tall Story (1960)
 A String of Beads (1961) (TV)
 Walk on the Wild Side (1962)
 The Chapman Report (1962)
 Period of Adjustment (1962)
 In the Cool of the Day (1963)
 Sunday in New York (1963)
 Félins, Les (1964)
 Ronde, La (1964)
 Cat Ballou (1965)
 Štvanica (The Chase) (1966)
 Curée, La (1966)
 Any Wednesday (1966)
 Hurry Sundown (1967)
 Bosé nohy v parku (Barefoot in the Park) (1967)
 Histoires extraordinaires (1968) (časť „Metzengerstein“)
 Barbarella (1968)
 Kone sa tiež strieľajú (They Shoot Horses, Don't They?) (1969)
 Klute (1971)
 Tout va bien (1972)
 Steelyard Blues (1973)
 Nora (A Doll's House) (1973)
 Modrý vták (The Blue Bird) (1976)
 Fun with Dick and Jane (1977)
 Júlia (Julia) (1977)
 Návrat domov (Coming Home) (1978)
 Prichádza jazdec (Comes a Horseman) (1978)
 California Suite (1978)
 The China Syndrome (1979)
 Elektrický jazdec (The Electric Horseman) (1979)
 Od deviatej do piatej (Nine to Five) (1980)
 Lily: Sold Out (1981) (TV)
 Na Zlatom jazere (On Golden Pond) (1981)
 Rollover (1981)
 The Dollmaker (1984) (TV)
 Agnes of God (1985)
 The Morning After (1986)
 Old Gringo (1989)
 Stanley & Iris (1990)
 Diabolská svokra (Monster-in-Law) (2005)
 Rebelka proti svojej vôli (Georgia Rule) (2007)
Dámsky klub (2018)

Iné projekty 

Filmové herečky USA
Televízne herečky USA
Rozprávači audiokníh
Držitelia Oscara za najlepší ženský herecký výkon v hlavnej úlohe
 Držiteľky ceny Zlatý glóbus za najlepší ženský herecký výkon (dráma)
Držiteľky ceny BAFTA za najlepšiu herečku v hlavnej úlohe
Držiteľky ceny Emmy za najlepší ženský herecký výkon v miniseriáli alebo televíznom filme
Držitelia ceny Donatellov David
Hollywoodsky chodník slávy
Feministky USA
Osobnosti USA frízskeho pôvodu
Osobnosti z New Yorku